પરા તળાવ ઉંડું કરવા, ખારી નદી અને રાધનપુર રોડ પર ગંદાપાણીનાં વહેણમાં ઉગેલા ઝાડી-ઝાંખરા દૂર કરીને ચોમાસા પહેલાં સફાઈ કરવા આ ગ્રાન્ટ મંજૂર કરવામાં આવી હતી.પરંતુ પાલીકાનાં સત્તાધીશો તેમજ અધિકારીઓએ પ્રજાલક્ષી કામોનાં નિર્ણય કરવાની જગ્યાએ મલાઈદાર કામોમાં રસ હોવાના કારણે આ કામોમાં આંખ આડા કાન કરી પ્રજાને અગવડતા અને માનસિક ત્રાસ ઉભો થાય તેવી કામગીરી કરી હોવાનો આક્ષેપ કર્યો હતો.પાલીકા પ્રમુખ ઘનશ્યામ સોલંકીને આ મામલે પૂછતાં તેઓએ હમણાં જ પ્રમુખનો ચાર્જ સંભાળ્યો હોવાથી તેમનાં અગાઉનાં પ્રમુખે કેમ વાપર્યા નથી તે અંગે તપાસ કરીને જો હજી પણ આ ગ્રાન્ટ વપરાતી હોય તો તાત્કાલીક ધોરણે કામગીરી શરૂ કરશે.